શરદે રવિવારના રોજ ટ્વીટ પર વડાપ્રધાન નરેન્દ્ર મોદી અને કાળાનાણાંના મુદ્દાને લઇને નિશાન સાધ્યું હતું. તેમણે ટ્વીટ કરતાં કહ્યું હતું કે વિદેશોમાંથી કાળું નાણું પાછું આવ્યું નથી, જે સત્તાધારી પાર્ટીનું એક મુખ્ય સ્લોગન હતું અને ન તો પનામા પેપર્સમાં સામેલ લોકોના નામમાંથી કોઇન પકડવામાં આવ્યા છે. બીજીબાજુ આરજેડી સુપ્રીમો લાલુ પ્રસાદ યાદવે પણ શરદ યાદવ સાથે ફોનમાં વાત કરતાં તેમણે આરજેડીમાં આવવાનું આમંત્રણ આપ્યું છે. લાલુએ સોશિયલ મીડિયા દ્વારા પણ શરદ યાદવને ભાજપની વિરૂદ્ધ વિપક્ષી દળોની એકતાને મજબૂત કરવાની અપીલ કરી હતી. શરદ યાદવ છેલ્લાં કેટલાંક દિવસોમાં કૉંગ્રેસ સહિત વિપક્ષના નેતાઓ સાથે મુલાકાત કરી ચૂકયા છે.